Държавен вестник, бр. 59, 2006 г., стр. 60

С Т Р .  60
Д Ъ Р Ж А В Е Н   В Е С Т Н И К
Б Р О Й  59
10. правата на кредиторите след прекратя-
ване на производството;
11. режима относно разноските в производ-
ството;
12. условията и реда за обявяване на правни-
те актове, увреждащи интересите на кредито-
рите, за нищожни, унищожаеми или непроти-
вопоставими спрямо тях.
Чл. 138. (1) Българската народна банка уве-
домява своевременно компетентния орган на
съответните държави членки, в които банка-
та по чл. 137, ал. 1 осъществява дейност чрез
клон, че е поискано започването на принуди-
телна ликвидация или откриването на произ-
водство по несъстоятелност, съответно че е
издадено разрешение за доброволна ликвида-
ция на тази банка.
(2) Българската народна банка уведомява
компетентния орган по ал. 1 за решението за
започване на ликвидация или за откриване на
производство по несъстоятелност и го инфор-
мира за правните и други последици, произти-
чащи от тях.
(3) Редът за уведомяване по ал. 1 и 2 се
прилага и в случаите на прекратяване на клон
в Република България на банка със седалище
в трета държава, когато същата банка има от-
крит клон и в друга държава членка. В тези
случаи БНБ и компетентният орган коорди-
нират действията си в рамките на производ-
ството със съответните компетентни адми-
нистративни и съдебни органи в другите при-
емащи държави членки.
Чл. 139. (1) Решението на компетентния
съдебен или административен орган за ликви-
дацията, откриването на прекратителна проце-
дура на банка, лицензирана в държава членка,
осъществяваща дейност на територията на Ре-
публика България, се признава пряко и без
формалности в Република България и поражда
действие в страната от момента, в който реше-
нието е влязло в сила и е породило действие на
територията на съответната държава членка,
където е открито производството.
(2) Решението по ал. 1 подлежи на вписване
по седалището на клона в Република България.
Вписването на решението има оповестително
действие.
(3) При прекратителна процедура на банка
по ал. 1 се прилага законът на държавата член-
ка, в която е лицензирана банката, освен ако в
този закон е предвидено друго.
Чл. 140. (1) Ликвидаторът или синдикът на
банка, лицензирана в Република България, с
клонове в други държави членки публикува на
български език извлечение от решението за
започване на ликвидация, съответно за откри-
ване на производство по несъстоятелност, на
банката в “Официален вестник” на Европей-
ския съюз и поне в два национални вестника
във всяка от държавите членки, където банка-
та има клонове.
(2) Ликвидаторът или синдикът на банка по
ал. 1 е длъжен да уведоми и покани писмено
кредиторите на банката от други държави член-
ки, които имат известен адрес, да предявят взе-
манията си, с изключение на кредиторите, за
чиито вземания не се изисква предявяване и се
смятат за служебно приети от синдика или лик-
видатора.
(3) Поканата до кредиторите по ал. 2 за-
дължително съдържа информация на българ-
ски език за:
1. започването на ликвидация или открива-
нето на производство по несъстоятелност на
банката по ал. 1;
2. сроковете за предявяване на вземанията;
3. необходимостта от прилагане на доказа-
телства;
4. органа, пред който трябва да бъдат пред-
явени вземанията или становищата във връзка
с вземанията и изискванията за предявяване на
вземанията;
5. последиците от непредявяването на взе-
манията в срок или от непредявяването им изоб-
що, в т. ч. последиците след прекратяване на
производството по ликвидация или несъстоя-
телност на банката в държавата, където тя е
лицензирана.
(4) Поканата по ал. 2 трябва да информира
дали кредиторите с привилегировани вземания
или с вземания, обезпечени с вещни права, тряб-
ва да ги предявят с оглед признаването им, как-
то и други съществени обстоятелства относно
вземанията.
(5) Поканата, която се изпраща до кредито-
рите по ал. 2, е със заглавие: “Покана за пред-
явяване на вземане. Срокове, които трябва да
бъдат спазени” на всички официални езици на
Европейския съюз. Когато се налага предста-
вяне на становище във връзка с вземанията,
поканата е със заглавие: “Покана за представя-
не на становище във връзка с вземане. Срокове,
които трябва да бъдат спазени” на всички офи-
циални езици на Европейския съюз.
(6) Всеки кредитор по ал. 2, включително
когато е публичен орган, има право да предяви
вземанията си или да представи становище във
връзка с тях на официалния език или на един от
официалните езици на съответната държава
членка. В този случай предявяването на взема-
нето става под заглавие на български език
“Предявяване на вземане”.
(7) Ликвидаторът или синдикът имат право
да изискат представянето на превод на българ-
ски език на документите по ал. 6.
(8) Освен ако в закон е предвидено друго,
всеки кредитор по ал. 2 изпраща копия от удос-
товеряващите вземането му документи, ако има
такива, и посочва вида на вземането, датата на
възникването и размера му, позоваването на
привилегия, предоставеното вещно обезпече-
ние или правото на задържане, както и какви
активи са обхванати от обезпечението му.